নবমীতে নিম্নচাপ, দশমীতে দুর্যোগের পূর্বাভাস

কলকাতা: বৃষ্টিহীন ষষ্ঠী-সপ্তমীতে জমজমাট ভিড় হয়েছিল কলকাতার প্যান্ডেলে। উৎসবের মাঝপথেই পরিবর্তনের ইঙ্গিত দিচ্ছে বঙ্গোপসাগরের হাওয়া। এই অবস্থায় পুজোর (Durga Puja Rain Forecast) আগামী দিনগুলোতে আবহাওয়া কেমন থাকবে তা নিয়ে বড় আপডেট দিল আবহাওয়া দফতর। তবে অষ্টমীতে প্যান্ডেল হপিংয়ের প্ল্যান বিগড়ে দিতে পারে আবহাওয়া। আলিপুরের ইঙ্গিত তেমনটাই। মঙ্গলবারই উত্তর আন্দামান সাগরে তৈরি হতে চলেছে ঘূর্ণাবর্ত। বুধবার নবমীর মধ্যে তা নিম্নচাপে পরিত হবে।

আলিপুর আবহাওয়া দফতর জানিয়েছে, নবমী থেকে কলকাতা এবং শহরতলী এলাকায় বজ্রবিদ্যুৎ সহ ঝড়বৃষ্টির সম্ভাবনা রয়েছে। বৃষ্টি হবে দক্ষিণবঙ্গের প্রায় সব জেলাতেই। দশমীও একাদশীতে ভারী বৃষ্টিপাতের ইঙ্গিত মিলেছে। সঙ্গে ঘণ্টায় ৩০ থেকে ৪০ কিলোমিটার বেগে ঝোড়ো হাওয়া বইতে পারে।

আরও পড়ুন: সপ্তমীর সন্ধ্যায় সুরুচি সংঘের পুজোয় কপিল দেব

হাওয়া অফিস সূত্রের খবর, বর্তমানে একটি সুস্পষ্ট নিম্নচাপ রয়েছে খাম্বাত উপসাগরের কাছে। তার সঙ্গে জোড়া অক্ষরেখা দক্ষিণ গুজরাট থেকে বঙ্গোপসাগর পর্যন্ত বিস্তৃত। একইসঙ্গে ৩০ সেপ্টেম্বর আন্দামান সাগরে একটি ঘূর্ণাবর্ত তৈরি হওয়ার সম্ভাবনা রয়েছে। সেটি ঘনীভূত হয়ে ১ অক্টোবর নাগাদ নিম্নচাপে রূপ নিতে পারে। ফলে নবমী থেকে দশমী পর্যন্ত দক্ষিণবঙ্গজুড়ে আবহাওয়া পাল্টে যাবে বলে আশঙ্কা। আবহবিদরা জানাচ্ছেন, অষ্টমীর দিন পূর্ব ও পশ্চিম বর্ধমান, বীরভূম, নদিয়া ও মুর্শিদাবাদে বজ্রবিদ্যুৎসহ বৃষ্টির সম্ভাবনা রয়েছে। নতুন নিম্নচাপ সক্রিয় হলে দক্ষিণবঙ্গের (South Bengal Rain Forecast) অধিকাংশ জেলায় বৃষ্টির পরিমাণ বাড়বে। নবমী থেকে একাদশী পর্যন্ত ভারী বৃষ্টির সতর্কতা রয়েছে কলকাতা, হাওড়া, পশ্চিম মেদিনীপুর, ঝাড়গ্রাম, পূর্ব বর্ধমান, বীরভূম, মুর্শিদাবাদ এবং নদিয়ায়। অতি ভারী বৃষ্টি হতে পারে দুই ২৪ পরগনা, হুগলি এবং পূর্ব মেদিনীপুরে। এই ৪ জেলার জন্য কমলা সতর্কতাও জারি করেছে আবহাওয়া দফতর।

দশমীতে দক্ষিণবঙ্গের পাশাপাশি দার্জিলিং, জলপাইগুড়ি, উত্তর ও দক্ষিণ দিনাজপুর এবং মালদায় প্রবল বৃষ্টি হতে পারে। এদিন থেকেই বৃষ্টির প্রভাব সবচেয়ে বেশি দেখা দিতে পারে বলে জানাচ্ছে আবহাওয়া দফতর।

অন্য খবর দেখুন